Karl Glad

Karl Glad (født 26. september 1937 i Oslo) er en norsk jurist og næringslivsleder.

 Liv og virke 

Glad tok cand.jur.-graden ved Universitetet i Oslo i 1961, og tok senere en mastergrad ved Columbia University i New York. Han arbeidet deretter som dommerfullmektig i Setesdal, ligningsfunksjonær i Tønsberg og forretningsadvokat i Wikborg, Rein & Co., hvorav tre år i Japan.«Seigere med årene». Aftenposten Morgen (10. februar 1989)

I 1972 begynte Glad i Akergruppen. Her ble han generaldirektør (adm. direktør) fra 1980. Da Aker fusjonerte med Norcem mot slutten av 1986 dannet Glad sammen med Kjell O. Kran og Gerhard Heiberg ledertroikaen i det nye selskapet.«AkerNorcem skal øke i utlandet». Aftenposten Morgen (13. november 1986) I årsskiftet 1987/1988 gikk Glad av fra direktørjobben i selskapet, og arbeidet med organisasjonsutvikling.«Karl Glad går av som administrerende direktør i Aker Norcem». NTBtekst (14. september 1987) Våren 1989 ble Glad Aker-toppsjef, etter at Heiberg trakk seg.«Heiberg går av, Glad overtar». Aftenposten Morgen (8. februar 1989)

I 1985 ble Glad valgt til formann i Mekaniske Verksteders Landsforening. Han gikk av i 1989, og ble erstattet av Diderik Schnitler.«Schnitler efter Glad». Aftenposten Morgen (13. april 1989) Høsten 1990 ble Glad valgt til NHO-direktør, og tiltrådte stillingen 1. mars 1991.«Karl Glad ny NHO-direktør». NTBtekst (21. september 1990) Glad satt som NHO-leder frem til 1998, da han ble etterfulgt av Finn Bergesen jr.

Glad har også hatt en rekke profilerte styreverv, blant annet i Kongsberg Våpenfabrikk og Norsk Jernverk.

Han ble i 1999 utnevnt til ridder av 1. klasse av St. Olavs orden for fortjeneste av norsk næringsliv.

 Referanser 

Kategori:Norske forretningsfolk
Kategori:Norske jurister
Kategori:Personer fra Oslo
Kategori:Ledere for Næringslivets Hovedorganisasjon
Kategori:Norske konsernsjefer
Kategori:Riddere av 1. klasse av St. Olavs Orden